Sada aastat on möödunud pisi-pisikesest sündmusest Kajaanis - ja sajad ning tuhanded kõned ning kirjutused selgitavad seda "Kalevalat" ja ta tähtsust üle kogu Soome, teataval määral ka üle kogu kirjanduskultuurilise maailma. Soome suurim saal, värskelt valminud messipalee on täis selle rahvaluule mõjustusel sündinud kunsttöid ja muid mälestusesemeid. Ning külalisi ja tervitusi voolab Helsingi kokku igast maailmakaarest.